
TRIGLA V. Gi estas la plej alta monto de Jugoslavio kun 2864 metroj. 
Ci-jare, precipe tiuj, kiuj ne sukcesos veturi al Norvegio, povas grimpi 
sur ĝian supron. Nia frontpaĝa bildo prezentas malnovan kutimon de 
montgrimpantoj sur Triglav. Kiu la unuan fojon supreniras, devas ricevi 
rimenbatojn je sia postajo. La batojn sur nia foto ,,distribuas" Zeljko 
Gubijan, nia ĉi-jara gvidanto al Triglav. Pli detale pri la grimpo, en ĉi- 
tiu numero de ,,Tempo". 









13-a KUNSIDO DE KEL-PREZIDANTARO 

En tre malfacila tempo okazis la 13-a kunsido de KEL-Prezidantaro, post 
kvin-monata paŭzo, en Zagreb, la 13-an de aprilo. Partoprenis: Beloŝeviĉ, Iviĉ, 
A. Jagnjiĉ, Ceciĉ, Brkanac, Pufnik, Osibov, Balagoviĉ, Pleadin, Dragomanoviĉ, 
Koĉiŝ. 

La konstato pri la laboro inter la du kunsidoj estis, ke la laboro estis 
nekontentiga. En tiu periodo estis faritaj preparoj por organizi la renkontiĝon 
ERA-AROJ (distribuitaj flugfolioj en Germanio kaj Italio), aperadis regule 
„Tempo", kiu atingis regulan aperritmon, solviĝis deĵorado en Amruŝeva, kion 
momente plenumas duontempe s-ino Dragomanoviĉ kaj estis transdonita finan- 
ca finkalkulo. Tamen, la planita Semajno de Esperanto en Zagreb okazis nur 
en tiu parto kiun organizis ZEL, dum la programoj de KEL ne okazis pro man- 
ko de intereso. 

Pliakriĝas problemoj rilate la financojn, ĉar neniu scias el kiuj fontoj 
KEL akiros la necesan monon. Verŝajne ĉiam pli nia organizaĵo devos fariĝi 
private subtenata de la membraro, aŭ ĝi devos trovi fontojn en formo de pro- 
praj merkataj aktivecoj. Pliakriĝis la problemo ankaŭ pri la oficejo de KEL, 
ĉar neniu scias ĝis kiam oni povos prokrasti laŭleĝan eksloĝigon el Amruŝeva, 
dum oportunan la solvon oni ne povas trovi. Unu el la solvoj, laŭ s-ano Koĉiŝ 
estus uzo de ejo de alia organizaĵo ekster la centro (en Treŝnjevka, nur dum 
certa tempo), sed ankaŭ tiukampe necesus pliaktiviĝi.. 

Pro s“anĝoj en la leĝo kaj en la tuta politika situacio, estas necese akcepti 
novan Statuton, por kiu celo estis formita aparta komisiono. La statuto estos 
dissendita al ĉiuj societoj komence de majo por publika diskuto, kaj Jarkunveno 
devus okazi la 1-an de junio en Zagreb. 

ZEL petis permeson uzi la komputilon de KEL, kaj E-klubo ,,Koko" 
ofertis vortarojn ,,10.000 vortoj", sed ambaŭ proponoj estis malakceptitaj. 

Kiel reprezentanto de KEL el la Alp-Adria komitato estis elektita Nedelj- 
ko Korasiĉ, kaj rilate la vojaĝkostojn kaj tagsalajrojn estis farita decido ne 
plialtigi ilin, ĉar ne ekzistas financaj eblecoj. Por ERA-AROJ jam ekzistas pluraj 
aliĝoj. Planata estas vizito al ĉehoslovakio fine de junio, por rericevi la monon 
investitan al partopreno de ĉeĥaj kaj slovakaj esperantistoj en la IJK en Zagreb. 
Estis farita ankaŭ decido pri kongreskotizoj por delegitoj de KEL en la jugoslavia 
kongreso okazonta en Subotica. 

Nl INFORMAS LA SOCIETOJN, KE ILI LAŬEBLE TUJ ARANĜU 

PAGON DE SIAJ KOTIZOJ AL KEL, POR KE ILI HAVU RAJTON 
SENDI SIAN DELEGITON AL JARKUNVENO. 

PRI LA KOTIZOJ 


Kun la lasta numero de „Tenipo" (1/91) vi ricevis ankaŭ aldonan infor- 
mon kaj pagilon por pagi membrokotizon kaj abonon al „Tempo". Tamen, 
ĉar la informo ne estis sufiĉe preciza, la 13-a kunsido de la Prezidantaro de KEL, 
okazinta la 13-an de aprilo en Zagreb, konkludis, ke estas necese prezenti la 
precizan informon. 

La 12-a kunsido de la Prezidantaro, okazinta antaŭ kvin monatoj, donis 
proponon pri membrokotizoj laŭ jenaj kategorioj: 


M MT JM JMT 

Individuoj 50,00 150,00 30,00 80,00 

Pere de la societoj 20,00 80,00 10,00 40,00 

M - nur kotizo al KEL 

MT - kotizo kaj abono al „Tempo" (6 n-roj dum 1991) 

JM — kotizo por junularo ĝis 18-jara 

JMT — kotizo kaj abono al ,,Tempo" por 1991 por junularo ĝis 18-jara 

Laŭ la supra tabelo signifas, ke individuoj kaj societoj povas elekti inter 
kvar diversaj kategorioj. Ekzemple, se la societo kolektis jarkotizojn por sia 
membraro, ĝi devas pagi certan sumon al KEL (80,00 dinarojn por ĉiu membro 
kiu deziras aboni „Tempo"-n, kaj nur 20,00 dinarojn por tiu, kiu ne deziras 
aboni la informilon, kun 50-procenta rabato por junuloj ĝis 18-jaraj en ambaŭ 
kategorioj). 

Se individuaj membroj pagas la kotizon per ricevita pagilo (sumo: 150,00), 
signifas, ke ili ricevas la informilon ,,Tempo", pagas membrokotizon, kaj iliaj 
societoj rericevos 70,00 dinarojn por ĉiu membro, kiu notis sian membrecon en 
iu societo. 

Kompreneble, tia sistemo iomete konfuzigis la membraron, sed ni 
esperas, ke ĉi tiu informo utilos por eviti pliajn erarojn. 

INFORMOJN ĜI-RILATE ONI POVAS RICEVI PERTELEFONE 
(041/424-660), ĈE LA DEJORANTA OFICISTINO 
s-ino DRAGOMANOVIĈ, ĈIUN LABORTAGON 
INTER LA 9-a KAJ 13-A HOROJ. 

Ĉu vi sekvas la novaĵojn? 


Kiu orgamzaĵo en 1989-1990: 

• organizis la plej grandan E-renkonriĝon en ambaŭ Amerikoj? 

• ligis rilatojn kun sep novaj landaj asocioj el Eŭropo, Afriko kaj Azio? 

• pledis por la rumana Esperanto-movado ĉe Unuiĝintaj Nacioj, kaj poste subtenis 
ties renaskiĝon per libroj, rcvuoj kaj membrigoj? 

• etspczis pli ol 100 000 guldcnojn por disvasrigi Esperanton en la evoluantaj landoj? 

• renovigis sin per la ŝanĝo de ok el siaj naŭ estraranoj ? 

• radikale plibonigis la aspekton dc la plej legata revuo en Esperanto? 

• aperigis kaj senpage dissendis ilustritan librokatalogon en dekmil ekzempleroj? 

• realigis ĉion ĉi kiel parton de sia Strategia Plano por la dua jarcento de Esperanto? 

Nur unu da organizaĵo ekzistas. Kaj ĝi bezonas vin. 

Subtenu la tutmondiĝon de Esperanto. 
Membriĝu en UEA. 

Universala Esperanto-Asodo, Nieuwe Binnenweg 176, NL-3015 BJ Rotterdam, Nederlando 

Por membriĝi, plenigu la d-suban sJipon kaj sendu ĝin (aŭ fotokopion) al via landa peranto: 

S-ino Milica Ristiĉ, Bul. JNA 29/11, 11000 Beograd 
Mi membriĝas en UEA en la indikita kategorio por la jaro 1991 kaj kunscndas mian korizon: 

□ MA Membro-Abonanto (ricevas la Jarlibron kaj revuon Esperanto ), 42 ncd. gld. 

□ MA-K* Juna Membro-Abonanto (ĝis 29 jaroj-ricevas ankaŭ la revuon Kontakto)> 42 gld. 

□ MJ Membro kun Jarlibro (rioevas la Jarlibron, sed ne la revuon), 17 gld. 

□ MJ-K* Juna Mcmbro kun Jarlibro (ĝis 29 jaroj-ricevas ankaŭ la revuon Kontakto ), 17 gld. 

□ MG Membro kun Gvidlibro (minimuma kategorio), 7 gld. 

□ DM Dumviva Membro (ricevas la Jarlibron kaj revuon dum la tuta vivo), 1050 gld. 

Nomo_ 

Adreso_ 


*Naskiĝdato 


Profesio 


Dato 


Subskribo 









„Enigmo nomata Amfora" 

* * * 

Ne eblas serioze respondi al la 
skribafo titolita „Enigmo nomata 
Amfora" („Tempo" 1/1991). Antaŭ 
tia impertinenteco kaj falsafo ĉiu 
racia ago ĉesas funkcii, ĉiu rezono 
restas vana, senutila kaj sensenca. 
La skribafo intencis pravigi agmanie- 
ron de la mafioza klano. Gi ne sukce- 
sis rebati faktojn, argumentojn kaj 
pruvojn el du miaj artikoloj. 

Pro principa malakordo kun ten- 
dencoj kaj metodoj nun regantaj en 
la E-societo ,A- Ŝ. Turkoviĉ" (mani- 
festiĝintaj antaŭ ĉio en la afero „Am- 
fora") mi ne povas plu aparteni al 
tia organizo. 

Rado Ŝkalamera, Rijeka 


REDAKTOFINO 
POR „TEMP0" 3/91 
LA 15-ade JUNIO 


ERA-AROJ 


Kvankam mi estas tre tolerema 
kaj kunlaborema homo (Mi esperas, 
ke tion povas agnoski miaj Esperanto- 
amikoj), tamen mi sentas sin devigata 
protesti kontraŭ treege ideologiita te- 
mo de ĉi-jara ERA-AROJ, kaj de ĝia 
prezento en oficiala dokumento. Tute 
nature, mi ne deziras, nek povas, 
malpermesi tian simpozion „pri sekvoj 
de neokonservativismo" fare de ia 
esperantista grupo de sekse endan- 
ĝerigitaj homoj, sed tamen, ne for- 
gesu ke KEL estas parto de neŭtrala 
Esperanta movado, kaj ĝi tion ne 
rajtas fari. 

Miaopinie via ago estas reago 
de fiaskigita ideologio de naiva pro- 
gresismo el la 18-a kaj 19-a jarcentoj 
kaj el /a plej proksimaj, sesdekaj jaroj 
de tiu ĉi jarcento. 

Estas tute nature, ke aferoj 
turniĝas en alia direkto. Neniu kulpas 
ke malnova progresismo fariĝis hodiaŭ 
la konservativega afero. Ce ni ĝi estas 
postresto de ruza „kontraŭburĝa" kaj 
kontraŭreligia kultura revolucio de 
pasinta ruĝa reĝimo. 

ĉi-foje mi ankoraŭ pagos KEL- 
kotizon, sed se KEL intencas daŭrigi 
tian .progreseman" politikon, mi en- 
tute ne deziras esti ĝia membro. 

Prof. dr. Josip Vranĉiĉ, Zadar 


5 


i 


76-a Universala Kongreso 
de Esperanto 

27-a julio - 3-a aŭgusto 1990 
Bergeno, Norvegio 



KONGRESA KOMUNIKO 2 

ALIĜOJ: ĉis la fino de januaro 
aliĝis jam 1300 kongresanoj el kvin- 
deko da landoj, kio aŭguras nekutime 
grandan kongreson por okcidenta Eŭ- 
ropo. 

DUA BULTENO: Komence de 
januaro aperis la Dua Bulteno kun 
ĉiuj gravaj informoj pri la kongresa 
lando, loĝado, ekskursoj kaj la kon- 
gresa programo. La Duan Bultenon 
ricevas nur la aliĝintoj. Samtempe 
dissendiĝis ankaŭ la mendilo por ĉiuj 
aranĝoj. 

MENDILO: Troviĝas eraro en tiu 
parto de la mendilo, kiu koncernas 
la postkongresojn. La prezoj tie ne 
kongruis kun la prezoj en la Dua 
Bulteno, kiuj estas ĝustaj. Por mini- 
mumigi la konfuzon oni postsendis 
korektitan mendilon al ĉiŭj aliĝintoj. 

LOĜADO: Pro amasaj mendoj, 
la kvarlitaj kaj kvinlitaj ĉambroj en 
la Studenta Hotelo Fantoft kaj en la 
Junulara Gastejo estas preskaŭ el- 
ĉerpitaj. Restas ankoraŭ lokoj en la 
trilitaj, dulitaj kaj unulitaj ĉambroj 
en Fantoft. 

KAMPADEJOJ: Krom la kampa- 
dejoj menciitaj en la Dua Bulteno, 
funkcios ankaŭ la kampadejo Ber- 
genhallen, proksime al la urbocentro. 
Adreso: 29 Vilh. Bjerknesvei, N- 
5030 Landas. Tel. 270 180. La LKK 


Konstanta adreso: 

76-a UK 

Nieuvve Binnenvveg 176 
NL-3015 BJ Rotterdam 
Nederlando 

Adreso de LKK: 

76-a UK 

Boks 3160, Arstad, 
N-5029 Bergen 
Norvegio 

Jugoslavia peranto: 
Milica Ristic 
Bul. JNA 29/11 
11000 Beograd 
Jugoslavio 



kaj CO ne peras la kontaktojn kun la 
kampadejoj. 

FlLATELAĴOJ: La loka poŝto, 
kunlabore kun la filatelista klubo de 
Bergeno, decidis instali konstantan 
budon en la kongresejo kaj omaĝi /a 
kongreson per kelkaj okazaj aranĝoj. 
Ekzistos speciala kongresa stampo kun 
la kongresa simbolo kaj speciala poŝt- 
karto kongresa. La norvega poŝto 
eldonos apartan informfolion, 
disdonotan kun la kongresaj doku- 
mentoj. La poŝta budo funkcios an- 

kaŭ kiel t/alutŝanĝejo. La kongresan 
stampon ni publikigos en la junia 
numero de la revuo („Esperanto", 
rim. red.j, tiel ke ankaŭ la nekon- 
gresanoj povu mendi ĝin. Eventuale 
oni organizos etan ekspozicion de 
Esperantaj filatelafoj. 


URBA TRANSPORTO: La loka 
tramkompanio ofertos rabatitan pre- 
zon por la kongresanoj kaj eldonos 
apartan folion en Esperanto pri tio. 

VIDBENDO: Ne forgesu ke en 
la CO kaj ĉe la LKK estas havebla 
interesa vidbendo pri Bergeno. Prezo: 
50 gld., inkluzive de la sendokostoj. 


ĈU VI DECIDIĜIS PRI NORVEGIO? 

En niaj antaŭaj numeroj, kelkfoje ni aperigis informojn pri la 76-a Univer- 
sala Kongreso, okazonta inter la 27-a de julio kaj 3-a de aŭgusto en Bergeno 
(Norvegio). Se niaj. informoj tiklis vian vojaĝemon, jen nova informo. Por tiuj, 
kiuj jam decidiĝis vojaĝi, Esperanto-societo „Liberiga Stelo" el Osijek jam pre- 
zentas konkretajn.eblecojn. 

VOJAĜPLANO: 

*Aviadila ekveturo el Zagreb la 27-an de julio je la 11,55, el Kopenhago 18,20, 
el Oslo 20,00, alveno al Bergen 20,50. 

* La 3-an de aŭgusto — vojaĝo al Voss (80 km de Bergen), partopreno al la 
ILEI-konferenco 

* La 8-an de aŭgusto — vojaĝo al Bergen, ekveturo je 7,25, Kopenhago 9,30, 
alveno al Zagreb 11,25 

Transportos vin la oficiala kompanio de la 76-a UK, SAS. 

PREZO: 520 dolaroj (egalvaloro en dinaroj, pagebla en 3-4 partoj). Por via 
informo, individua bileto kostas 682 dolarojn. La menciita prezo inkluzivas 
nur flugon, kaj ĉiujn aliajn kostojn (aliĝkotizo, loĝado ktp), la vojaĝantoj devas 
aparte aranĝi, ĉu pere de UEA, loka kongresa komitato aŭ jugoslavia peranto 
de UEA (vidu adresojn apud rubrikotitolo). 

Interesuloj sendu siajn aliĝojn al Esperanto-societo „Liberiga Stelo", pp. 27, 
54000 Osijek, kaj la monon ĝiru al ĝir-konto 33600-678-1627. Telefonaj in- 
formoj pere de „Dalmacijaturist" 054/123-480 (Mirta). 


Zagreba Esperanto-Ligo ankaŭ serĉas plej rapidan kaj plej malmultekostan 
manieron atingi Skandinavion okaze de la ĉi-jaraj kongresoj. Temas pri aviadila 
vojaĝo. Interesuloj turnu sin al sekretario de ZEL, Marija Beloseviĉ, MiSkinina 
130, 41000 Zagreb, tel. 041/579-508. 

Informo laŭ ,,ZELano" 4/42 


7 



TRIGLAV 


En sia subkonscio, ĉiu homo 
sentas vokon de aventuro, inviton kon- 
keri kaj atingi, bezonon kunesti kaj 
amikiĝi, neceson alproksimiĝi al la 
naturo kaj vivi ripoze. Cu ankaŭ vi 
sentas la samon? Cu vi sentas, ke la 
montaroj vokas vin, ĉu vi sentas ke la 
plej alta slovenia pinto invitas alten? 


Nacia parko Triglav okupas 
areon de 84.805 hektaroj, kaj el tiu 
vidpunkto ĝi estas la piej grana jugo- 
slavia nacia parko. Nacia parko ĝi 
estis proklamita en 1961 kun nur 
2000 hektaroj, kaj en 1981 ĝia areo 
pligrandiĝis ĝis nuna dimensio. En tiu 
natura parko troviĝas la plej alta 

montopinlo Triglav kun siaj 2864 
metroj super mamivelo. Konkerita ĝi 
estis en 1778, kaj ni, esperantistoj 
rekonkeros ĝin en 1991. 

Jam delonge en nia klubo 
ni revis pri pinto de Triglav, kaj fine 
ni decidiĝis — ni suprengrimpos. 
Se vi volas aliĝi al nia grupo, konsciu, 
ke ekzistas nur 50 lokoj en nia buso. 
Jen skiza plano. 

1 -a tago 

Busveturo de Ourdevac tra Bjelo- 
var, Vrbovec, Zagreb, Ljubljana ĝis 
Mojstrana (Konektoj de vojaĝantoj 
eblas en ĉiu menciita loko). Tra la 
Valo de Vrata ni atingos Aljazev dom 
(1015 m), kaj ekde tiu punkto ni pied- 
iros supren, direkte al Kredarica 
(2515 m). En Montara domo sur 
Kredarica ni noktos, sed antaŭ nok- 
tiĝo atendas nin 6-8-hora grimpado. 

2- a tago 

El la montara domo sur Kre- 
darica ni direktiĝos al pinto de Triglav, 
kaj poste malsupreniros ĝis la montara 
domo Planika. Tiuj kiuj ne volos 
atingi la pinton, povos iri laŭ pli 
facila vojo. De la montara domo 
Planika sekvas malsupreniro ĝis Doliĉ 
kaj atingo de montara domo Koĉa 
pri triglavskih jezerih (1685 m), kiu 
troviĝas en la plej bela regiono de 
sep lagoj. En tiu montara domo ni 
tranoktos. 

3- a tago 

Tra la valo de Sep triglavaj la- 
goj ni direktiĝos al la akvofalo de Sa- 
vica, kie atendos nin la buso. 


• * * 

La „Konkero de Triglav" estas 
planita por la tagoj 12-a, 13-a kaj 14-a 
de julio 1991, kaj gvidos nin esperan- 
tisto-montgrimpanto 2eljko Gubijan el 
Vrbovec, kiu jam kelkfoje supreniris 
al Triglav. 

Ni mencias, ke ĉiuj kiuj volas 
kunvojaĝi devas esti fizike pretaj por 
piedirado kaj grimpado. Oni devas 
kunporti iom da manĝoj kaj eventuale 
dormosakojn, ĉar ne temas pri luksa 
vojaĝo, sed pri aventuro kun eventualaj 
neatenditaj surprizoj. Tamen, ĉu ami- 
kiĝo kaj freSa aero, restado en natura 
medio ne valoras tiom? 

Anonciĝu ĉe: 

ESPERANTO-KLUBO „Koko" 
p.p. 96, 43350 Durdevac 

Antaŭvidita prezo: 

1100-1200 dinarojn 
(inkluzivas veturadon kaj tranoktojn, 
kun eventuale unu varma manĝo) 

LASTMINUTE 

La 77-a UNIVERSALA KONGRESO 
DE ESPERANTO okazos en 1992 
en Vieno. 

* * * 

La jam anoncita (ankaŭ en la lasta 
numero de „Tempo") 3-a ALP- 
ADRIA ESPERANTO-KONFEREN- 
CO ne okazos en Zagreb. Ĝis la lasta 
aliĝperiodo aliĝis tre malmultaj per- 
sonoj, verŝajne pro la aktuala politika 
situacio enlande. La Konferenco estas 
planita por aŭtuno (Pecs, Hungario). 

NIA HISTORIO 2 

Aŭtoro: JOSIP PLEADIN 


En la pasinta numero de ,,Tempo" ni aperigis nur la unuajn adeptojn de 
Esperanto en nia lando, surbaze de la unua adresarserio. Ni daŭrigu: 

ADRESARSERIO II (februaro 1892); 

1017. Azdejkoviĉ Svjatoslav, Brus, Serbio 
1231. Kovaĉeviĉ Dobrosav, Ŝabac, Serbio 

ADRESARSERIO II (daŭrigo, marto 1892): 

1289. Marjanoviĉ ĉ, Paraĉin, Serbio 

1495. Torkar A., Sinjako, p. Varcar-Vakuf, Bosnio (Sinjako apud Mrkonjiĉ 
Grad) 

ADRESARSERIO XVI (aliĝintoj de la 1-a de oktobro 1893 ĝis la 1-a de oktobro 
1895): 

3013. Sinjako, post Varcar Vakuf, Bosnien: Oscar Pogatschnig5 

PROVIZORA FOLIETO 1 (de la 1-a de oktobro 1895 ĝis la 15-a de majo 1896): 
3720. Semlin (= Zemun), Kroatujo, Aŭstro-Hungarujo. — Volkssparkase — Leo- 
pold Julius Gallian 

PROVIZORA FOLIETO 2 (de la 15-a de majo ĝis la 15-a de junio 1896): 

3766. Vlasenica, Bosnujo, A.-H. — A(dolf) Gandia, Dr. Lekarz pow. 

ADRESARSERIO XVII (oktobro 1895 — oktobro 1897): 

3648. Egon Mo£e, leŭtenanto de la 38-a artileria regimento, Esseg 

En la sama serio aperas denove la nomoj aperintaj en la provizoraj folietoj 1 

kaj 2, sed kun novaj ordnumeroj: 

3883. Leopold Julius Gallian 
3992. A. Gandia 

ADRESARSERIO XIX (januaro 1898 — januaro 1899) 

4589. Oscar Pogatschnig, Sinjako, Post Jajce, profesio: Bergadjunct 

ADRESARSERIO XXII (januaro 1901 — januaro 1902): 

5969. Belgrad, Serbujo, Srbske ŝkole - Sretko P. Stevanoviĉ 

5970. Belgrad, Serbujo, Dimitr J. Stojanoviĉ, instruisto 

5971. Belgrad, Serbujo, K. J. Gliŝiĉ, profesoro de Srbska ŝkola 

ADRESARSERIO XXIII (jaroj 1902 kaj 1903): 

7680. Kumanovo, Eŭropa Turkujo. — Georgi N. Malinski, komercisto 

ADRESARSERIO XXV (januaro 1904 - januaro 1905): 

10783. Kumanovo, Turkujo. — s-ino Persa G. Malinska, modistino 

ADRESARSERIO XXVI (januaro 1905 - januaro 1906): 

11202. Zagreb, Croatien, A.-H., Kukovideva ul. 34 — Stijepo Ferri 

11516. Versec (= Vrsac), A.-H. — f-ino Margit Futo 

11517. Versec, f-ino Iren Futo 

11518. Versec, Radoslav Brassovan, studento 

11519. Versec, Konrad Mischung, studento 

11520. Versec, Jeno Menczer, studento 

11945.Sarajevo, Bosnio. — Koloman Koller, bankoficisto 

11946. Ljubuski, ITercegovino, A.-H. — Josip Papo, Steuramtst-beamter 

11947. Ljubuŝki, Ignatz Mikŝiĉek, Post-Amtsleiter 

11948. Ljubuŝki, Johann Janeĉka, Gerichtsadjunkt 

11949. Ljubuŝki, llia Rastoviĉ, Steueramtskontroler 

11950. Ljubuŝki, Dinko Uisture, Apotheker 

11951. Ljubuŝki, Vladimir Krpan, Lehrer 

11952. Visoko, Samuel Papo 

12038. Sarajevo, — Leo Doppler, militista kasa oficisto 
12039. Sarajevo, — Mary Playel 
12040. Sarajevo, — Amalie Gluderer 

12567. Zara (= Zadar), Dalmatio, A.-H. — Vincenz Rubelli Edler von Sturmfest 

ADRESARSERIO XXVIII (januaro 1907 - januaro 1908): 

17050. Belgrad, Serbujo, ĉefa Telegrafo — Mihajlo Budjevac, telegrafisto 
17251. Belgrad, Treĉa Gimnazija, S. Budjevac, gimnaziano 
17252. Belgrad, Sokaĉe Zmaja od Noĉaja 1, Dragutin Djordjeviĉ, leŭtenanto 
17253. Belgrad, Sokaĉe Zmaja od Noĉaja 1, — konjarek, skulptisto 
17254. Belgrad, Treĉa Gimnazija. — Mihajlo Klas, gimnaziano 
17255. Belgrad, Kralja Milana Ulica. — Petar Munjiĉ, ĵurnalisto 
17256. Belgrad, Treĉa Gimnazija. — M. Popoviĉ, gimnaziano 
17257. Belgrad, Tipografsko Udruzenje. — M. Sladeksvic (verŝajne: Sladekoviĉ), 
kompostisto 

17964. Sarajevo, Infanterieregim. 68. — Jar. Prochazka, Rechnungsunteroffizier 


LA UNUAJ ESTIS VIRINOJ 

Laŭ la Adresarserio n-ro I, kiu aperis en 1890 (malgraŭ la malĝusta jarin- 
diko 1889 sur la frontpaĝo), kaj entenis la unuajn mil adresojn, estas videble, 
ke inter la unuaj adeptoj troviĝas ankaŭ kvin virinoj el Esseg (nuntempe Osijek). 

Kiam s-ano Miliĉeviĉ informis pri tio la osijekajn esperantistojn, ili tuj komencis 
serĉi en la arkivoj en Osijek, sed la trovitaĵoj estas relative koncizaj: ® 

342. HERGOVIC NATALIJA — pri Si estas trovitaj neniaj informoj. 

351, 352 kaj 353. ANA, EMMY kaj GUSTI HRADIL estis fratinoj. La 
kapo de la familio estis la vidviniĝinta patrino (pri la patro mankas informoj). 
Krom la tri fratinoj, en la familio supozeble estis ankaŭ frato Dragutin. La plej 
aĝa estis ANA (naskiĝis en Osijek en 1865). Dum la lerneja jaro 1877/78 en aĝo 
de 12 jaroj £i frekventis la kvaran klason en la osijeka real-lernejo, kiun ŝi verŝaj- 
ne sukcese finis, ĉar ŝiaj lernejaj notoj igas konstati, ke ŝi estis escepte talentita. 
En 1868 naskiĝis GUSTI (Augusta) kaj MARIJA, kiuj verŝajne estis ĝemelinoj. 
Marija mortis en aĝo de naŭ jaroj. La plej juna EMMA naskiĝis en 1871. Ŝian 
nomon ni renkontas kune kun la nomo de la lasta el la kvin esperantistinoj. 

689. PILLEPICH MARIA MAGD. Pri la teatraĵo porinfana, okazinta la 
30-an de januaro 1890 en la osijeka kazino en Donji grad, skribis la tiutempa 
germanlingva gazeto ,,Die Drau". En la artikolo estis notite, ke en la teatraĵo lu- 
dis Emma Hradil, kaj ke la programo estis organizita far' la ŝipkapitano Eduard 
Pilepiĉ. Marija Pilepiĉ estis lia filino, kaj en la programo ŝi ludis pianon. 

Tiuj mallongaj informoj estas ĉio. Pri la Esperanto-agado ekzistas neniaj 
aldonoj, kio faras dubon ĉe seriozaj historiistoj, ĉu fakte la kvinopo okupiĝis 
pri la Internacia Lingvo aŭ ne. Ni notu ke la nomitaj fraŭlinoj verŝajne kun 
Esperanto kontaktiĝis pere de la germanlingva „unua libro", ĉar la germana 
tiutempe estis la oficiala lingvo. Ke ili resendis la subskribitajn ,,deklaraciojn" 
al Zamenhof — tio estas klara, ĉar cetere ili ne troviĝus en la Adresaro. Sed, 
fakte, la subskribita deklaracio nur morale devigis la personon vere ellerni Es- 
peranton. Tiutempe la fraŭlinoj estis ankoraŭ preskaŭ infanoj kaj ekzistas vera 
dubo, ĉu ili fakte ellernis Esperanton, kaj kiom longe ili okupiĝis pri ĝi. 

Ciuokaze, ĝis kiam ne estos trovitaj klaraj pruvoj pri ilia esperantistiĝo, 
ĝis tiam mi prefere konsiderus ilin adeptoj de la ideo, aŭ pasivaj esperantistoj. 


GEORGI MALINSKI - LA UNUA AKTIVA ESPERANTISTO 

La nomo de makedono Georgi Malinski aperas unuafoje en la Zamenhofa 
Adresarserio n-ro XXIII (jaroj 1902-1903). Sed pri li necesas diri multe pli ol 
tion prezentas la Adresaro. Antaŭ ol estis trovitaj informoj pri la osijeka kvino- 
po, Malinski estis konsiderata la unua esperantisto ĉe ni. Dum la 20-a kongreso 
de jugoslaviaj esperantistoj okazinta en Prilep en 1976, estis oficiale rekonita lia 
esperantisteco per meto de memortabulo sur lian domon en Kumanovo. Kaj ne 
senkaŭze. 

La pragepatroj de Malinski devenas el la vilaĝo Malino, kiu troviĝas prok- 
sime de Kumanovo. 

Georgi Malinski naskiĝis en Kumanovo en 1878, kien liaj antaŭuloj venis 

LA UNUAJ AKTIVAJ ESPERANTISTOJ EN EŬROPA TURKIO 
Geedzoj Georgi (Ĝorĝi) Malinski /Kumanovo 1878-1952) kaj 
• Persa Angelova-Malinski /Tetovo 1883 - Kumanovo 1932) 


serĉante pli bonan vivon. Lia lernado ne daŭris longe: unu jaron li frekventis 
lernejon en Kumanovo kaj du jarojn en Skopje. Pro la malriĉeco li devis ĉesi 
la lernadon kaj eklabori kiel 14-jarulo kiel komizo. En la butiko li akiris sperton 
pri negocado, faris kontraktojn kun la komercistoj el Skopje kaj Saloniko, 
enkondukis en la butikon novajn artiklojn kaj en la negocado bone progresis. 
Tamen, tiutempe estis rimarkebla peza subpremo kiun ia turka loĝantaro faris 
kontraŭ la neturkaj popoloj de la tiama Eŭropa Turkujo, kien tiutempe apar- 
tenis la nuna Makedonio. 

Multajn faktojn ni ekscias pri la familio Malinski kaj pri Georgi mem el 
liaj notoj faritaj en la granda kajero en la makedona lingvo. Tiu kajero estis lia 
taglibro, en kiun li notis ĉion gravan, kaj interalie ankaŭ sian esperantistan 
laboron. 

,,Mi ne estis neaktiva ankaŭ rilate socian vivon — skribis Malinski — mi estis 
elektita kiel membro de lerneja komitato kajpli poste mi fariĝis ĝia prezidanto." 

Esperantisto Malinski fariĝis en 1897, kiel 19-jarulo. En sia taglibro, sur 
la paĝo 29, pri Esperanto li notas: 

„Mi tre multe legis Hbrojn kaj gazetojn, kaj el tiu legado mi eksciis pri 
ekzisto de Internacia Lingvo Esperanto. Pere de Esperanto mi komencis kores- 
pondi kun homoj el la tuta mondo. Mi estis la unua kaj la sola esperantisto en 
Eŭropa Turkujo." 

Kvankam granda parto de lia korespondaĵo perdiĝis dum la malkvietaj 
militjaroj, ĉe lia filino Veselinka Maiinska konserviĝis proksimume 20 poŝt- 
kartoj kaj leteroj el la periodo inter 1900 kaj 1914 . 7 

En 1900 Malinski malfermis la unuan librejon en Kumanovo. 

La jaro 1902 alportis al li grandan fanĝon en la vivo. Li edziĝis al instru- 
istino Persa Angelova (naskiĝis en 1883 en Tetovo). Laŭprofesie ŝi estis instru- 
istino nur ĝis sia edziniĝo, ĉar tuj poste ŝi ŝanĝas la profesion al modistino. 
Post la edziĝo okazas ankoraŭ unu afero, kiu malebligas al ni sekvi la detalojn 
pri la familio Malinski tiel amplekse kiel ĝis tiam — li ĉesis skribi la taglibron. 
Sed, samtempe li esperantistigis sian edzinon kaj ili ambaŭ korespondas kun ek- 
sterlandanoj (ŝia nomo aperas en la Adresarserio XXV). 

En la periodo post la edziĝo de Malinski estas konate ke li vizitis Vienon 
kaj kelkfoje Francion. Al Parizo li unue veturis sola kaj poste kun sia edzino, 
kaj ili tie vivis dum 2 aŭ 3 jaroj. La konataj fotoj el la familia albumo de Ma- 
linski estis faritaj ĝuste dum tiu periodo, kiam ili vivis eksterlande. 

Politike, Malinski aktivis kaj estis membro de VMRO (Interna Makedonia 
Revolucia Organizo), kiu batalis ne nur kontraŭ la turka subpremado de Make- 
donio, por solvo de agraraj rilatoj, sed ankaŭ kontraŭ burĝaj monarkiaj reĝimoj 
de najbaraj landoj, kaj aparte kontraŭ la bulgara, kiu en Sofio formis Superan 
Komitaton kun la celo batali kontraŭ VMRO kaj por subpremado de Make- 
donio. 

Pri VMRO, respektive pri laprojekto de konstitucio por sendependa 
Makedonio, skribis Edmond Privat en sia verko ,,Historio de la lingvo Espe- 
ranto" (dua parto 1900-1927, Leipzig 1927, p. 27). En tiu projekto al la Pariza 
paco iu proponis en unu el la statutaj paragrafoj ĝuste Esperanton kiel pacigan 
lingvon de publikaj instancoj en lando, kie diversaj nacioj batalas inter si pri la 
lingvo, por eviti ĵaluzon de la diversaj enloĝantoj kontraŭ ia ajn oficiala lingvo. 
La projekto de konstitucio por sendependa Makedonio restis sen apliko post la 
mondmilito de 1914, ĉar la Pariza paco dividis tiun landon inter la tri najbaraj 
ŝtatoj — skribis Privat. Dubi pri la asertoj de Privat ne necesas, ĉar ĝuste lia ver- 
ko servas kiel bazo al ĉiuj aliaj Esperantaj historiistoj. Sed, ĝuste dum la tempo 
de tiuj eventoj, Malinski kaj lia edzino vivis en Parizo. Stariĝas la demando: 
ĉu ne li proponis la supre menciitan solvon? 

En la privata vivo Malinski estis la plej klera homo en sia medio, kaj li 
rompis malnovajn kaj enkondukis novajn, progresemajn kutimojn. Tiel li fondis 
(verŝajne) la unuan kooperativon en Eŭropa Turkujo (Bakalska zadruga Edin- 
stvo). Post la jaro 1902 li ŝanĝis profesion kaj fariĝis fotografo, alportante al 
Kumanovo la profesion ĝis tiam nekonatan. Post la unua mondmilito li fariĝis 
kunlaboranto de beograda ilustrita gazeto Jlustrovani list", al kiu de tempo 
al tempo li sendis fotojn kaj raportojn el Kumanovo. 

Car la priskriboj en la taglibro „Mia familio" ĉesis en 1902, ni ne scias 
ĉu li propagandis Esperanton kaj ĉu li esperantistigis iun alian krom sia edzino. 
Lia edzino mortis en 1934, dum Georgi mortis en 1952, ambaŭ samloke, en 
Kumanovo. 8 

Bazante sin sur ĉio supre menciita, mi kuraĝas aserti, ke Georgi Malinski 
kaj lia edzino estis /a unuaj aktivaj esperantistoj sur la teritorio de la nuna 
Jugoslavio, pri kiuj ni nuntempe dokumentite scias. 


5) Oscar Pogatschnig aperas ankaŭ en la serio XIX sub numero 4589 

6) Esplorojn pri la osijeka kvinopo faris Ivan Flanjak kaj Aleksandar Kocian, 
kaj fine ili aperis en la libro de A. Ŝimuniĉ „Obstine antaŭen" 

7) Inter ia korespondantoj de G. Malinski kaj lia edzino troviĝis: Marcel Gay 
IParizo), M. Bealier (OrleansJ, Henri Roze (Havre), Karl Wallon (Braunŝchvveig), 
Vrtel Francisko (Ohnice, Olomouc), Rudolf A. H. (Praha), V. S. Poljanskij 
(Yalta), Petr Neduchal (Milotice u Kyjova). La nomitaj personoj korespondis 
kun gesamideanoj Malinski plejparte per bildkartoj dum 1902 kaj 1903. 

8) Informoj pri geedzoj Malinski aperis en „Estonto" (organo de Makedonia 
Esperanto-Ligo), Prilep, n-roj 1-2, 3, 4 (1976) — artikolojn verkisM. Gjivoje kaj 
D. Bojanoski, surbaze de la dokumentoj konservitaj ĉe Veselinka Malinska, 
filino de Malinski. Veselinka estis membro de Honora komitato de la 20-a 
jugoslavia Esperanto-kongreso. Gravan helpon al mi donis s-ano Metodi Galeski 
el Prilep, kiu kopiis fotojn de geedzoj Malinski. 


lus APERIS ... 

Desanka Maksimoviĉ 

OZONO DE NASKIĜLOKO 

Desanka Maksimoviĉ estas unu el la 
plej konataj serbaj verkistoj, kiu 
en sia poezio atingis rarecon. Laste 
£i komencis verki haiku-poezion, 
kaj la fus eldonita poemaro estas 
ĝuste haiku-stila. 

Eldonis: Serbia Esperanto-Ligo 

Liveras: la eldoninto kaj presisto 
(Josip Pleadin, pp 96, YU-43350 
Durdevac) 

Prezo: 50,00 din. (inkluzive sendo- 
kostojn 



Desanka Maksimoviĉ 


OZONO DE 
NASKIĜLOKO 

(HAIKU POEMARO) 


15 




NOVA LERNOLIBRO 



MTEEESE 


PRI LA VENONTA 
INTERNACIA SEMINARIO 

Pro troa amaso partoprenantoj 
de la lasta Internacia Seminario (IS) 
jam ricevis premion, rezignante pro- 
pran liton. Konsekvenca solvo alme- 
naŭ por 1991/92: la ISokazosen Ber- 
lino, pli precize en la Olimpia Stadi- 
ono, kies ekipaĵoj ebligas la deziratan 
multkategorian nivelon de partopreno: 
kuŝejojn (ankaŭ grupopajn) liveros la 
tribunoj; la programeroj trovos lokon 
sur la razeno; oficejo, libroservo ktp. 
instaliĝos en la vestŝanĝejo; ja estas 
duŝoj (krompago por sola sindus“ado!), 
kioskoj por la manĝoj, lumĵetiloj por 
la kutima dumnokta kartludado, ktp. 
Eĉ la futbalaj biletoj kun la originalaj 
prezoj estas uzeblaj! Kompreneble ku- 
ŝejo sur tribuno kostos rimarkeble pli 
pl starpunkto en la norda kurbo ... 

Troamas Fuŝ 
(Esperanto aktuell 2/1991) 

P.S. La teksto prenita el aprila n-ro. 
Ne legu ĝin tute serioze. 

Kiom da lernolibroj aperis en 
Jugoslavio en la lastaj 80 jaroj, inter 
la 1908-a kaj 1991? Unuaj eldon- 
signoj montras urbo-nomojn en tri 
jugoslaviaj respublikoj Kroatio, Serbio 
kaj Slovenio, kvankam tiam Jugoslavio 
kiel ŝtato ne ekzistis. Marinko Gjivoje 
en sia heredaĵo lasis noton, nefinitan. 
Ĝi estas rezulto de lia esplorado pri 
tiu temo. Neniam finita. Neniam iu 
daŭrigis lian komencitan sed ne fini- 
tan laboron. 

Lernolibroj konstante aperas. 
Unu inter la lastaj estas la 34-paĝa, 
blanka, ornamita per la titolo „Espe- 
ranto en 9 lecionoj". Gia aŭtoro 
Drago Smoliĉ, jardekojn vivinte en 
Germanio, direktas sian lernolibron al 
„ĉiuj konantoj de la kroata kaj serba 
lingvoj". Eldonis ĝin Esperanto-Centro 
Paderborn, Germanio, 1990. ĉar ekzis- 
tas neniaj fidindaj kriterioj pri verkado 
de Esperantaj lernolibroj por akiro 
de la elementa scio, la verko de Drago 
Smoliĉ certe trovos aĉetantojn kapa- 
blaj ekregi la bazan konon pri Espe- 
ranto el tiuj 9 lecionoj. La aŭtoro ne 
uzis nun ofte troveblan sistemon de 
dulingva vortaro lokita sur la lastaj 
paĝoj, sed li klarigas la vortojn piede 
de ĉiu ekzerco. Krome, li apartenas 
al personoj estimantaj alies opinion. 
Pri sia teksto li konsiliĝis kun 9 per- 
sonoj, kontrolantoj, konsilantoj, kun- 
laborantoj. Gratulinda escepto inter 
multaj opiniantaj sin la plej kapablaj, 
sen bezono pri ies helpo. Adreso de 
la aŭtoro: Drago Smoliĉ, Esperanto- 
domo, 79285 Sanica, Bosnio. 

(Emilija Lapenna 
en „Jugoslavia Fervojisto" 
n-ro 2/1991) 



ESPERANTO EN 
ALBANIO 


La Esperanto-movado en Alba- 
nio komenciĝis relative frue, en 1920, 
dank' al albana intelektulo Cuk Si- 
moni (1890-1968). Ekde 1928 li estis 
delegito de UEA kaj en 1929, per sim- 
plaj presinstrumentoj, eldonis 114-pa- 
ĝan libron „Skenderbeg — Heroo de 
Albanio", kies antaŭparolon skribis 
ĉeĥa esperantisto Miloŝ Lukaŝ. 

En 1931 Cuk Simoni eldonis 
ŝlosilon de Esperanto (64 paĝoj). 
Li vaste informadis pri la albanaj pro- 
blemoj la alilandajn legantojn, dum la 
jaroj 1928-30, aperigante, en ,,Herol- 
do de Esperanto", artikolojn kiel: 
Letero el Albanio, La ĝenerala opi- 
nio pri Albanio, Albana Literaturo, 
ktp. 

Pli poste, inĝeniero Cefo Fico 
(1907-74) fariĝis esperantisto kaj la- 
boris por la disvastigo de Esperanto 
en sia lando; sed komenciĝis la dua 
mondmilito kaj ĉio ekstagnis. 

Alia esperantisto, Vasil Pistoli, 
profesoro en Universitato de Tirano, 
komence de 1955, ekgvidis E-kursojn, 
multnombre vizititajn. Li kune kun 
Gafur Muĉo tradukis kaj eldonis en 
1968 la libron ,,Gjergi Kastrioti — 
Skenderbeg — Nacia Heroo de Al- 
banio (1403-68", okaze de la 500-a 
datreveno de lia morto. Samtempe ili 
tradukis kaj dublis Esperante doku- 
ment-filmon „Gjirokastra", kies reĝi- 
soro estas Ismail Kadare, eminenta 
nuntempa albana verkisto. 

* * * 

Dank' al Adelina Muĉo, nia 


korespondantino el Tirano, kie ŝi 
aktivas flankhelpe al sia onklo Gafur, 
ni povas liveri al niaj gelegantoj per- 
telefone ĵus ricevitan gravan no- 
vaĵon: la 8-an de marto 1991 oficiale 
estis fondita ALBANA ESPERANTO- 
LIGO. La estraro konsistas el: Gafur 
Muĉo (prezidanto), Vasil Pistoli, Rita 
Permeti (sekretariino), Luan Jaupi kaj 
Shpetim Idrizi. Ĝis nun la Ligo havas 
192 anojn. Oni jam preparis manu- 
skripte lernolibron kaj vortarojn. En 
projekto ankaŭ estas la eldono de re- 
vuo aŭ bulteno ,,Albana Esperantisto". 

Kiel sciate, la lokaj viv-proble- 
moj kaj -kondiĉoj estas multaj kaj 
seriozaj, sed certe dank' al siaj entu- 
ziasmo kaj laboremo la albana espe- 
rantistaro sukcesos superi ĉiujn obstak- 
lojn. 

Do, al iniciatintoj kaj kunlabo- 
rantoj de la ĵus naskiĝinta Albana Es- 
peranto-Ligo iru niaj plej sinceraj 
gratuloj kaj bondeziroj de fruktodona 
agado cele al disvastigo de nia komuna 
lingvo! 

(„La Eta Gazeto" 4/1991) 

7 k 

DENOVE SPLITA 
„ESPERANTO” 

Post preskaŭ unu jaro denove 
aperis informilo de la sekcio por 
Esperanto ĉe la loka komunaĵo ,,B!a- 
tine-Ŝkrape" (Split), titolita ,,Espe- 
ranto". Ĝi estas dulingva, redaktata 
de Vukaŝin Dimitrijeviĉ, kaj anoncita 
kiel monata eldonaĵo. 

KOOP, Cefe itallingva): „1 Baha' f 
e 1'esperanto" (n-ro 52, aprilo 1990) 

VEL-o (gazeto de Vojvodina 
Esperanto-Ligo): ,,Esperanto-movado 
en Subotica" (n-ro 3-4, decembro 

1990) . 

LA GAZETO (eldonanto Espe- 
ranto-klubo de Metz, Francio): ,,Tek- 
stoanalizo kaj transnacia idealismo" 
(n-ro 33, marto 1991). 

BOLETIN (Federacion Espanola 
de Esperanto); ,,Poezio hispana-araba" 
(n-ro 299, jan-feb 1991). 

LA ETA GAZETO (Triesto): 
„La movado en Albanio" (n-ro 4, 
aprilo 1991). 

BULGARA ESPERANTISTO: 
„Problemoj de Bulgara Esperanto- 
movado" (n-ro 1,januaro 1991). 

TEJO-TUTMONDE: tekstoj pri 
la jaro de alfabetigo en n-ro 6/48, 
„TEJO-eldonaĵoj" (n-ro 1/49, jan-feb 

1991) . 

tt+tttttttttttttttttttttttttttttfttttttttttttttttttttt+tttttttt 

FORPASIS 

EDUARD VRBANEC, grafikisto, naskiĝinta la 5-an de januaro 1907, forpasis 
la 19-an de februaro 1991. Esperantisto ekde 1933, aktiva en Varazdin. Unu el 
la organizintoj de jugoslavia E-kongreso, okazinta en 1947 en Varazdin. 

ZVONKO REHORIĈ, instruisto, poste oficisto de Zagreba elektra tramo, 
naskiĝinta en 1899, forpasis komence de aprilo en Zagreb. Esperantisto ekde 
1922, post la dua mondmilito aktivis por restarigo de E-movado en Jugoslavio. 
Prezidinto de KEL ekde 1949 (8 jarojn). Kunlaboris en „La Susa Stelo". Tradu- 
kis popolrakontojn kaj popolajn kantojn (,,Kantoj kaj romancoj en Esperanto 
por gitaro" de D. ŜtokiC, 1979). Redaktis dum jardekoj E-rubrikon en la entre- 
prena gazeto de Zagreba elektra tramo. Laste aperis en 1990 dulingve la poemaro 
„Sub suno kaj ombro / V suncu i senci", kies aŭtoro estas Dragutin Domjaniĉ 
kaj tradukinto Zvonko Rehoriĉ (ETLIB, n-ro 5, eldonis Zagreba E-Ligo). 

FOUUMANTE LA 
ESPERANTAN GAZETARON 

En la lasta numero de „Tem- 
po" ni notis kelkajn revuojn, kiujn 
la redakcioj sendas interSanĝe al la 
redaktoro. Krome, ĉu regule, 
ĉu de tempo al tempo alvenas multaj 
E-revuoj kaj gazetoj al nia sidejo en 
Zagreb. Ni trafoliumis la laste ricevi- 
tajn, por povi al vi prezenti la plej 
interesajn artikolojn. 

ESPERO KATOLIKA: Arti- 
kolserio „Dudek jarcentoj de krista- 
nismo" (jarkolekto 1990), „Vizito de 
la Papo ee Ceĥoslovakio" (8-9/90), 
„Katolikoj en Rumanio" (10/90). 

LA MOVADO (japana, n-ro 
479, januaro 1991): recenzo pri 
„Gvidlibro de Internacia Korespon- 
dado por Esperantistoj" (verkis Kri- 
zantemo, eldonis Japana Esperanta 
Librokooperativo, Oosaka, 1989). 

LINGUA VERDE (komuna or- 
gano de Itala Interlingvistika Centro 
kaj Tiĉina Esperanto-Ligo, eld. LF- 




M AJO 

11-18. 43-a IFEF-KONGRESO, Olomouc, Cehoslovakio. Informoj kaj aliĝoj: 
Pavel Polnicky, Priĉna 150/vi, CS-290 01 Podebrady, ĉeĥoslovakio. 

17-20. 69-a GERMANA ESPERANTO-KONGRESO, Mŭnchen, Germanio. 
Organizanto: Esperanto-klubo Mŭnchen, poŝtfako 20 08 03, D-8000 
Mŭnchen 2, Germanio. 


JUNIO 

6-12. 3-a ERA-AROJ, Pula, Jugoslavio. Organizanto: Kroatia Esperanto-Ligo, 
Amruŝeva 5/1,41000 Zagreb. 

22-29. 7-a JUNPIONIRA ESPERANTO-SOMERO, Stambulĉiĉ (Pale). Aliĝoj: 
Esperanto-JES, D. Ozme 7/11, 71000 Sarajevo. 


JULIO 

5-11. SOMERMEZA ESPERANTO-RENKONTIĜO, Metsakartano (Arbara 
Gastejo), Rautavaara, Finnlando. Organizanto: Esperanto-klubo de 
Helsinki kaj Esperanto-Asocio de Finnlando. Aliĝoj: Esperanto-klubo 
de Helsinki, Pengerkatu 18 A 86, SF-00500 Helsinki. Kostoj: hotelo 
inter 210-310 finnaj markoj, gastejo 155 markoj, tendo 135 markoj. 
Aliĝkotizo 80 markoj post la 30-a de aprilo. 


09-20. BEMI-KARAVANO POR BICIKLISTOJ ĜIS LA IJK, ekas en Bremen, 
Germanio. Informoj: Tamas Slezak, Nepek b. u. 23, H-2840 Oroszlany, 
Hungario. 

13-19. INTERNACIA ESPERANTO-KONFERENCO, Poprad, ĉehoslovakio. 
Informoj: Erich Laubacher, 53, avenue Henri Barbusse, F-92140 Cla- 
mart, Francio. Temo: ,,Esperanto kaj nova Eŭropo". 

TARTU 



BET28 


8-15. 28-aj BALTAJ ESPERANTO-TAGOJ, 
Tartu, Estonio, Sovetunio. Organizanto: 

Estona Esperanto-Asocio, Olevimagi 12, SU- 
200101 Tallinn, Estonio. Temo: Humanismaj 
edukado kaj kulturo — Bazoj por la demo- 
kratia sociordo. 


13-22. 24-a INTERNACIA RENKONTIĜO DE ESPERANTISTOJ NATUR 
AMIKOJ (IREN), Abaliget, Hungario. Aliĝoj: Departementa komitato 
de HEA, pf 2, H-7601 Pecs, Hungario. 

15-19. 51-a HISPANA ESPERANTO-KONGRESO, La Laguna, Kanariaj In- 
suloj. Informoj kaj aliĝoj: Apartado 39, E-38080 La Laguna, Tenerife. 

20-26. 41-a KONGRESO DE KRISTANA ESPERANTO-LIGO INTERNACIA, 
Jonkoping, Svedio. Informoj: Els van Dijk, Koningsmantel 4, NL-2403 
HZ Alphen a/d Rijn, Nederlando. 

2026. 47-a INTERNACIA JUNULARA KONGRESO, Karlskoga, Svedio. 
Aliĝoj: Box 4532, S-102 65 Stockholm. Temo: ,,Mondaj movadoj". 

25-27. ESPERANTO TAGOJ EN OSLO, Norvegio. Antaŭkongreso de la 76-a 
Universala Kongreso. Organizanto: Norvega Esperanto-Ligo, Olaf Schous 
vei 18, N-0572 Oslo 5, Norvegio. 

27-02. 08. 64-a KONGRESO DE SAT, Ottignies-L.L.N., Belgio. Informoj: 
Clementine Staquet, rue du Loutrier 14, B-1170 Bruselo, Belgio. 

27 )3.08. 76-a UNIVERSALA KONGRESO DE ESPERANTO, Bergen, Nor- 
vegio. Informojn vidu aliloke en ĉi-tiu numero. 


Subtenu la tutmondiĝon de Esperanto. 
Membriĝu en UEA. 

Univcrsala Espcranto-Asodo, Nicuwc Binncnvvcg 176, NL-3015 BJ Rottcrdam, Nedcrlando 

ANKORAŬ UNU NEKOREKTA ZAGREBISMO 
p r i f e s t i 

Kvankam jam plurfoje mi atentigis pri la malĝusta uzo de la prepozicio 
„pri" prefiksita al la verbo „festi", jen en la lasta numero de „ZELano"ĝi svar- 
mas ĉu substantive ĉu verbe. Tie ni povas legi: 

— prifesto de 45-jariĝo de ,,Bude Borjan", 

— estis prifestita „Tago de virinoj", 

— ni partoprenis prifeston de la Zamenhofa tago, 

— prifesto de jubileoj de verkistoj ..., 

— prifesto de jaro de Baghy kaj Kalocsay, 

— prifesto de Zamenhofa tago, 

— prifesto de Mozart-jaro, 

(Aldona rimarko estas foresto de la difina artikolo ĉe la cititaj ekzemploj). 

Estas evidente ke la supraj citajoj ne estas verkitaj originale, sed estis tra- 
dukitaj de la personoj uzantaj kaj kutimiĝintaj al la uzo de la kroata lingvo, ĉar 
,,prifesti" kaj ,,prifesto" ŝajnas tradukoj de la kroatlingvaj ,,proslava" kaj „pro- 
slaviti". 

Kion diras pri tiuj vortoj niaj vortaroj? 

Gjivoje: proslava — f e s t o, solenajo; proslaviti: festi, soleni. 

A. Sekelj: proslava — f e s t o, solenado; proslaviti: festi, soleni. 

PIV pritraktas plurajn kunmeteblojn, sed tute ne mencias ian „prifesti", 
aŭ „prifesto". 

Do: „festi", „festo", „festado" plene respondas la kroatajn „proslava" 
kaj ,,proslaviti" kaj tute ne postulas ian aldonan distingilon. 

Analize festi estas transitiva verbo kaj do estas ligita al la akuzativa fina- 
ĵo: festi ion. 

ĉe ĉiuj el la cititaj ekzemploj la prefiksa uzo de „pri" estas superflua, kaj 
laŭ la „principo de neceso kaj sufiĉo" ĝi estas pleonasmo. 

La maltaŭga „prifesto" estas specifa produkto de iu zagreba rondo, kaj 
tute ne estas spertata en iuj aliaj esperantistaj medioj. 

En unu el la estontaj numeroj de „Tempo" mi pritraktos la prefiksan 
uzeblon de la prepozicio ,,pri". 






Bulgara 

Esperantisto 

monata organo de BEA 

• varia kaj intereskapta enhavo, riĉe ^ 
ilustrita per bonkvalitaj fotoj kaj grafikajoj; 

• aktualaj artikoloj kaj informajoj pri la 
bulgara kaj tutmonda E-movadoj; 

A 

• legindaj publikajoj en la rubrikoj: 

"Originala verkaro", "Esperantologio kaj 
interlingvistiko", "Lingvaj demandoj", 

"Juna esperantisto", "Verdaj steletoj" 
(porinfana), "Leteroj de korespondamikoj", 
"Deziras korespondi", "Distra paĝo" k.a. 

• legantoj en pli ol 51 landoj. 


Jarabono: 32 ned. gld. aŭ egalvaloro.Abonebla 
ĉe la Libroservo de UEA, naciaj poŝtoj kaj ĉe 
perantoj en multaj landoj. Petu provekzempleron 
ĉe la Redakcio: Ĥristo Botev 97, BG-1303 Sofio. 



LJUDI KOJI IZAZIVAJU SRECU 



FORTUNA JACK 


CASINO FORTUNA 


LOTO 7 od39 


CF LOTO 6 od 45 


lutrija hrvatske [gj # 

KORESPONDI DEZIRAS 


RUMANA ESPERANTISTO deziras trovi sezonan laboron en Kroatio (aŭ alia 
parto de Jugoslavio) en agrikulturo, industrio, forstokulturo, domkonstruado 
ktop. por akiri monon por partopreni UK en Norvegio. Adreso konata al la re- 
daktoro. Interesitoj bonvolu kontakti la redaktoron pertelefone 043/814-630 

SLAVVOMIR SZCZYGIEL, ul. Baltovvska 323 A, PL-27-400 Ostrovviec, Pol- 
lando, 27-jara pola esperantisto, fraŭlo, elektronikisto, deziras korespondi pri 
historio, geografio, literaturo, muziko, turismo, sporto, naturo (li ŝatas florojn). 
Li kolektas bildkartojn kaj deziras interŝanĝi ilin. 

BORIS ClKIRJOV, Bumajnikov 20-73, Kamenogorsk, Vjborskij r., Leningrad- 
skaja obl., SU-188950 Sovetunio, 31-jara soveta esperantisto, laŭprofesie kura- 
cisto-internisto, deziras korespondi kun jugoslavoj kaj volus viziti nian landon. 

i— ŭfilpO — 

Casopis Saveza za esperanto Hrvatske / Informilo de Kroatia Esperanto-Ligo, 
ZAGREB — 1991. 03. 01. — Broj/numero: 48 — Godina/jaro: XII — Broj 
primjeraka/ekzempleroj: 1000. — Osnivaĉ i izdavaĉ/fondinto kaj eldonisto: 

Savez za esperanto Hrvatske/Kroatia Esperanto-Ligo — Ĉlanovi uredniŝtva / 
redakcianoj: Marija Beloŝeviĉ, Viŝnja Brankoviĉ, Davor Grgat, Josip Pleadin, 
Radoslav Ŝkalamera - Glavni i odgovorni urednim/ĉefa kaj respondeca re- 
daktoro: Josip Pleadin — Grafiĉko uredenje/grafika aranĝo: Josip Pleadin — 

Savjet glasila/konsilantaro: Josip Brkanac, Milan Koĉiŝ (predsj./prez.), Irma 
Kovaĉiĉ, Ivo Osibov, Ivica Ŝpoljarec — Adresa redakcije/adreso de la redak- 
cio: na adresi glavnog urednika/adreso de la ĉefredaktoro — Adresa glavnog 
urednika/adreso de la ĉefredaktoro: Josip Pleadin. B. Markaĉa 1, YU-43350 
Durdevac, tel. (043) 814-630, telefakso: ce PTT Durdevac (por Josip Ple- 
adin) (043) 811-998 — Ĉasopis izlazi dvomjeseĉno / la informilo aperas du- 
monate. Cijena primjerka / prezo de unuopa numero: 25,00 dinara/dinaroj 
— Godiŝnja pretplata bez ĉlanarine SEH-u / Jarabono sen kotizo al KEL: 
120,00 - Godiŝnja pretplata s ĉlanarinom / Jarabono kun kotizo: 150,00 
(punoljetni/plenaĝuloj); 80,00 (omladina/junularo); Godiŝnja pretplata za 
ĉlanove E-druŝtava / Jarabono por membroj de E-societoj: 80,00 (s ĉlana- 
rinom SEH-u /kutn kotizo al KEL); 40,00 (omadina do 18 godina s ĉlanari- 
nom SEH-u / junularo ĝis 18-jara, kun kotizo al KEL); Inozemna pretplata / 
eksterlanda abono: 20,00 gld.; Pojedinaĉni primjerak /unuopa numero: 4,00 
gld. Pretplate u Jugoslaviji plaĉaju se na Ziro-raĉun: 30102-678-4863 a ino- 
zemne pretplate na raĉun krel-z kod UEA / Enlandaj abonoj direktataj al 
ĝir-konto 30102-678-4863, kaj eksterlandaj al konto krel-z ĉe UEA. Tisak / 
presis: Josip Pleadin, Durdevac. 

ĉasopis Saveza za esperanto Hrvatske ,,Tempo", osloboden je plaĉanja pose- 
bnog poreza na promet miŝljenjem Ministarstva informiranja Republike Hr- 
vatske broj 523-91-2 (klasa 410-19/91-02/476) od 25. ozujka 1991. godine. 













